
     Приложение 1
ГОДИШЕН ОТЧЕТ
за изпълнение на Програмата за управление на отпадъците в Община Златоград за периода 2016-2020г.

Приета с Решение № Ж 255 по Протокол №15 / 04.08.2016 г. на заседание 
 на Общински съвет Златоград

Отчетен период -2019 год.

 Програмата за управление на отпадъците в Община Златоград, за периода 2016-2020 г., е разработена в съответствие с нормативните изисквания в тази област и включва необходимите мерки за изпълнение на задълженията на общината, произтичащи от Закона за управление на отпадъците.
Програмата има за цел да отрази актуалното състояние за управление на отпадъците и планиране на дейности, свързани с предотвратяване, намаляване и ограничаване вредното въздействие на отпадъците върху околната среда и човешкото здраве.
 Формулираните цели и приоритети в нея за всички сфери от управлението на отпадъците, осигуряват прилагането на интегрирана и ефективна система за управление на отпадъци в Община Златоград. В съответствие с новата политика и въведената йерархия за управлението и третирането на отпадъците, програмата определя рамката за поетапно достигане на предвидените стратегически цели:

· Стратегическа цел 1: Намаляване на вредното въздействие на отпадъците чрез предотвратяване образуването им; 

· Стратегическа цел 2: Увеличаване на количествата рециклирани и оползотворени отпадъци и намаляване и предотвратяване на риска от депонирането на отпадъци; 

· Стратегическа цел 3: Управление на отпадъците, което гарантира чиста и безопасна околна среда; 

· Стратегическа цел 4: Превръщане на обществеността в ключов фактор при прилагане йерархията за управление на отпадъците. 

Предвид посочените стратегически цели, в Плана за действие (неразделна част към Програмата), са идентифицирани мерките за тяхното постигане. 

    С прилагането на Плана за действие, се цели да бъде постигнат оптимален баланс между различните законодателни, институционални, икономически и технически мерки и прилагане на интегриран подход за управление на отпадъците. Изпълнението на мерките предвижда подобряване на организацията, отчетността и контрола на дейностите по третиране на отпадъците, технически мерки по нормативното привеждане в съответствие на съоръженията за третиране на отпадъците, сроковете за изпълнение на мероприятията, необходимите средства и екологичния ефект от реализацията им.

Програмата за управление на отпадъците е отворен документ, изпълнението на който се отчита ежегодно и подлежи на актуализация при промяна на фактическите и/или нормативни условия, в процеса на нейната реализация.
Настоящият отчет  е изготвен в изпълнение разпоредбите на чл.52, ал.9 от Закона за управление на отпадъците  и чл.3 ал.2 от Наредба №5 на ОбС - Златоград, за управление на отпадъците на територията на Община Златоград и включва информация за извършените през 2019 година мероприятия и дейности в общината, за постигане на целите и свързаните с тях мерки в Плана за действие, както следва: 
	№
	Мярка/дейност
	ОТЧЕТ 2019 год.

	ЦЕЛ 1
	ПРЕДОТВРАТЯВАНЕ И НАМАЛЯВАНЕ ОБРАЗУВАНЕТО НА ОТПАДЪЦИТЕ
	

	1.1.
	Въвеждане на диференцирано облагане с такса за битови отпадъци за юридически лица, в зависимост от количеството на образуваните отпадъци.
	Прилагането на принципа за заплащане на реално генерирани отпадъци е важен икономически инструмент за насърчаване на фирми и домакинства да образуват по-малко количество отпадъци. В тази връзка, Община Златоград е предоставила възможност на юридическите лица с разпоредбата на чл. 20, т. 1 от Наредба № 8 на ОбС – Златоград, за определяне и администрирането на местните такси и цени на права и услуги на територията на Община Златоград. През 2019г. са предприети действия за проучване и разработване на метод за справедливо определяне на таксата битови отпадъци, според реално формирано количество отпадъци и дефиринцирано облагане за юридическите и физическите лица през 2022 г. Целта е насърчаване на населението за намаляване количеството на отпадъците, което ще допринесе за съкращаване на разходите за тяхното третиране. Предоставената възможност на жителите и юридическите лица в общината за включване в системата за разделно събиране на отпадъци, както и участие във въведеното през 2019г. домашното компостиране, също са фактор за намаляване на общото количество. 


	1.2
	Извършване на периодични информационни кампании за: 

• намаляване на образуваните отпадъци;

• устойчиво потребление;

• участие в разделното събиране (разделяне при източника).
	  Община Златоград се стреми към правилно прилагане политиката на местно ниво, за предотвратяване и намаляване образуването на отпадъците и разделянето им по компоненти на мястото на образуване, с цел намаляване на разходите по събирането им, транспортирането, обезвреждането и контрола, съгласно нормативните изисквания.

  С цел осъществяване на превантивна дейност, Община Златоград текущо напомня на жителите на общината за задълженията, които имат по отношение управление на отпадъците. 
  Предприетите действия в тази насока, през 2019 год., са :
· Мотивиране на гражданското общество за участие в общинската система за разделно събиране на отпадъците и домашното компостиране, на мястото на образуване  (у дома), чрез разяснителни  кампании; 

· И през 2019г. продължи разпространяването на разработените указания от общината, с цел популяризиране на ползите от предотвратяване и намаляване количеството на отпадъците,  от отговорно отношение към съществуващата система за управление на отпадъците, вкл. разделно събиране на отпадъците, домашното компостиране  и недопускане образуването на нерегламентирани сметища.
  На официалната интернет страница на общината, се публикува актуална и разнообразна информация във връзка с управление на отпадъците, с цел да се осигури лесен достъп до информацията на потребителите, както и изпълнение от страна на общината на нормативното изискване по чл. 19, ал. 3, т.13 от ЗУО, относно информиране на обществеността.

	1.3
	Организиране на дискусия с организациите по оползотворяване за възможните подходи за отчитане на предприетите от тях мерки за предотвратяване. Включване на постигнатите договорености в договорите с организациите.
	  За прилагане на интегриран подход в управлението на отпадъците в краткосрочен и дългосрочен аспект, освен съобразяване с конкретиката на финансовите възможности между страните, се изисква той да бъде пречупен през териториалното и географско разположение на общината, културата и бита на населението, наличната пътна и комунална инфраструктура – фактори, които до голяма степен ограничиха възможностите на Община Златоград да установи сътрудничество с организациите по оползотворяване. Догворите, които общината е сключила с фирми, притежаващи необходимите разрешителни по ЗУО, за съвместно сътрудничество,  относно изпълнение на въведената система за РСО,  определят задълженията на двете страни, вкл. и изпълнение на мероприятията за предотвратяване и намаляване образуването на отпадъците.

	1.4
	Стартиране на пилотен проект в избран район за предотвратяване образуването на хранителни отпадъци от домакинствата, която ще включва осведомяване и информационни кампании.
	  Във връзка с изпълнение на целите по чл.31, ал.1 от Закона за управление на отпадъците, за получаване на достоверна информация,   е изготвен морфологичен анализ за количеството и състава на битовите отпадъци, образувани на територията на Община Златоград. Съгласно анализа, делът на хранителните отпадъци от общото количество е 13,6%. За предотвратяване образуването и намаляване на хранителни отпадъци, след направено проучване на възможностите за въвеждане на домашно компостиране в Община Златоград, в началото на 2019 г. е въведено за домакинствата в гр.Златоград, което включва и компостиране на определении хранителни отпадъци. Проведени са информационни и рзяснителни кампании, чрез посещение на всяко едно домакинство. Раздадените брошури са част от проведените информационни кампании за повишаване екологичното съзнание и за методите, процесите и ползите от домашното компостиране. 


	1.5
	Организиране на обсъждане с производителите и търговците на храни. 
	  Повишаването на осведомеността и насърчаване в готовност за предотвратяване образуването на хранителни отпадъци на производителите и търговците на храни се извърши, чрез проведените информационни и разяснителни кампании. Практиката на служителите в ОбА, продължила и през 2019г., показва  добър резултат, при директния контакт и непрекъснат диалог с производителите и търговците на храни на територията на общината.

	1.6
	Предприемане на действия за насърчаване поставянето на стикер "против нежелана поща". 
	  На територията на Община Златоград няма масово разпространяване на рекламни материали от рекламодатели и разпространители, което не налага предприемане на действия за изработването, разпространение и поставяне на стикер „против нежелана поща”.

	1.7
	Предприемане на мерки за разпространение на опита в домашното компостиране сред населението  чрез обучение, комуникационни инструменти, дни на отворени врати и др.
	  Компостирането е най-практичният и удобен начин да се третират биоразградимите отпадъци в райони с еднофамилни къщи. Компостирането, което е собствения начин на природата за рециклиране, представлява контролирано разграждане на органични материали като листа, клонки, окосена трева, растителни и хранителни отпадъци. Компостът е продукт за подобряване на почвата, който е резултат от правилното компостиране.

  В тази връзка през 2018 г., е направено проучване на възможностите за въвеждане на домашно компостиране в Община Златоград. Извършена е необходимата подготовка и в началото на 2019 г. е въведено домашното компостиране за домакинствата в гр.Златоград. Проведена е информационна и разяснителна кампания сред населението на общината, за начина и ползите от домашното компостиране Повечето домакинства в нашите села имат собствени градини и отглеждат домашни животни. Голяма част от биоотпадъците се използват за храна на животните.



	1.8
	Организиране на обсъждане с потребителски организации и отговорния бизнес за заостряне вниманието за негативните характеристики на потребителското общество и ненужните покупки. 
	  Във връзка с предвидените мерки в европейското и национално законодателство, за ограничаване използването на опаковки и продукти за еднократна употреба, изработени от трудно разградими материали, с нашите разяснителни кампании се заостря вниманието на обществеността, потребителските организации и отговорния бизнес за негативните характеристики на потребителското общество и ненужните продукти, както и  насърчаване за ограничаване използването на опаковки и продукти за еднократна употреба, изработени от неразградими материали, като найлонови торбички, чаши, чинии, вилици за еднократна употреба и др.
 

	1.9
	Включване на изисквания към организациите по оползотворяване за спазване на техните отговорности.
	  Община Златоград няма договорни отношения с  организации по оползотворяване. В изпълнение разпоредбата на чл. 19, ал.3, т.10 от ЗУО, в общината е създадена система за разделно събиране на отпадъците. За предаването им за последваща обработка, общината е сключила договор за сътрудничество с лица, притежаващи необходимите разрешителни по ЗУО. С договорите са определении отговорностите за всяка една от страните, както и изискванията за тяхното спазване.
 

	1.10
	Промяна на практиката за събирането на едрогабаритни отпадъци и вещи с потенциал за повторна употреба 
	  Създадена е организация за разделно събиране на едрогабаритни отпадъци. Запазените и годни за последваща употреба едрогабаритни отпадъци от домакинствата (напр. мебели), се съхраняват на подходящо място и се предоставят безвъзмездно, на желаещите ги.



	1.11
	Организационно подпомагане на благотворителните организации и за събиране на вещи с цел повторна употреба.
	  Община Златоград ежегодно подомага благотворителните акции, организирани от РОТАРИ КЛУБ и БЧК, като осигурява условия за събиране и съхраняване на дрехи за втора употреба . През 2019 г. бяха предоставени контейнери за събиране на дрехи за повторна употреба. За организираните акции от БЧК, общината предоставя помещение за съхраняване на вещи и дрехи за повторна употреба.

	1.12
	Организиране на мероприятия за обучаване и повишаване на съзнанието на учениците за дейностите по предотвратяване на отпадъците.
	  В организираните общински и национални кампании за почистване през 2019 г. взеха участие служителите и учениците от всички учебни заведения на територията на Община Златоград. В учебните заведения в града  е организирано разделно събиране на хартия, стъкло и пластмаса. С реализацията на одобрен проект, с който у-ще „Антим І” участва в конкурса „За чиста околна среда”, организиран от МОСВ, са доставени и поставени на подходящи места специализирани съдове, в които учениците изхвърлят отпадъците разделно. В учебните програми са включени мероприятия за обучаване и повишаване на съзнанието на учениците за дейностите по предотвратяване на отпадъците.


	1.13
	Проучване на възможностите за осъществяване на по-строг контрол върху изхвърлянето на опасни отпадъци в смесените битови отпадъци.
	  Дейностите по третиране(събиране, съхраняване и предаване) на опасни отпадъци се изпълнява от лица, ивдивидуално изпълняващи задълженията си по реда на ЗУО. В Община Златорад не се води отчетност за тяхното количество. Компетентен орган за контрол по изпълнение на задълженията им и отчетността е Регионалната инспекция по околна среда и води гр.Смолян. За констатирани нарушения, относно изхвърляне на опасни отпадъци на неразрешени места ( контейнери, кофи, реки и др.) се уведомява РИОСВ, Басейнова дирекция и др. отговорни институции, за последващи действия.


	1.14
	Проучване на възможностите за осъществяване на по-строг контрол върху изхвърлянето на отпадъците, различни от определените в контейнерите за разделно събиране.
	  Разпоредбите на ЗУО, общинската Наредба №5, за управление на отпадъците на територията на Община Златоград, регламентират осъществяването на контрола, както и наказателните мерки, относно  изхвърлянето на отпадъците, различни от определените в контейнерите за разделно събиране. Със заповед на кмета на общината са определени длъжностните лица от общинска администрация, които извършват контрол по управление на отпадъците, съставят констативни протоколи и актове за установяване на нарушенията по ЗУО  и Наредба №5. 

	ЦЕЛ 2
	 НАРАСТВАНЕ НА КОЛИЧЕСТВАТА РЕЦИКЛИРАНИ И ОПОЛЗОТВОРЕНИ ОТПАДЪЦИ
	
	

	2.1.
	Въвеждане на по-стриктни изисквания за периодично (напр. ежемесечно) отчитане на разделно събраните отпадъци 
	  Технологичната схема за разделно събиране на хартия, пластмаса и стъкло от домакинства, не е променяна през отчетния период. Води се стриктна отчетност на количествата събрани и предадени разделно събрани отпадъци. В  регистър се отразява броя на предадените чували с разделно събрани отпадъци по вид, от всяко домакинство. Количеството на събраните разделно отпадъци за    2019 г. е 67,617 т., от 2 124 бр. домакинства, участващи в общинската система. Всеки курс събрани чували на автомобила се претегля и се издава кантарна бележка за количеството. В края на всеки месец се изготвя приемо - предавателен протокол за предаденоте разделно събрани отпадъци,за по вид и количество на фирмата, с която общината има сключен договор, за последваща обработка.


	2.2
	Изграждане на площадки за безвъзмездно предаване на разделно събрани отпадъци от домакинствата, в т.ч. рециклируеми отпадъци, едрогабаритни отпадъци, опасни отпадъци, текстил и други. В случай на осигурено финансиране – приемане и на др. видове отпадъци
	   През отчетният период Община Златоград е предприела действия за обособяване на площадка за съхранение на разделно събрани отпадъци от домакинства, по схемата „от врата на врата”, до предаването им за последваща обработка. В началото на тази година, в РИОСВ - Смолян е представено уведомление за инвестиционното намерение и предстои издаване на съответните разрешителни по ЗУО. Предвидените дейности за реализация и експлоатация на площадката са: 

· ограда , чрез монтаж на поцинкована мрежа с височина 2 м. и бетонови колове;

· подсилване на бетоновата настилка, чрез пребетониране на частта, където ще престоява временно поставяемо съоръжение, представляващо метално полуремарке.

· обозначаване на площадката с информационна табела за извършващата дейност 
  Разделянето на отпадъците по вид се извършва в чували, на мястото на образуване, т.е. в дома. Събирането на чувалите се извършва с работен екип от общинска дейност „Чистота”, един път месечно,  съгласно изготвен график. Събраните чували се транспортират до площадката и директно от транспортиращото средство се претоварват на временно поставеното метално полуремарке, в което са  обособени две зони за съхраняване на разделно събраните отпадъци, по видове - една за хартия и картон и друга,  за пластмаси. Отпадъците от стъклени опаковки ще се съхраняват в метален контейнер, с обем 7 куб.м. Едрогабаритните отпадъци и ИУЕЕО се събират кампанийно.



	2.3
	Определяне от страна на Общината на изисквания към площадките за предаване на хартия, картон, пластмаса и съкло
	  На площадката временно ще се съхраняват разделно събраните отпадъци по схемата „от врата на врата” , по вид , код и средно годишно количество:
№

вид на отпадъка

количество т/год

код 

наименование

1

2

3

4

2
20-01-01

хартия и картон

40
3
20-01-39

пластмаси

25
4
15-01-07

стъклени опаковки

35
  Условията, при които се извършват дейностите  на площадките са определени, съгласно Наредбата по чл.3 от ЗУО, а изискванията на които трябва да отговарят, се определят с Регистрационния документ по чл.78, ал.9 от ЗУО, издаден от РИОСВ. 



	2.4
	Поддържане на регистър на площадките за предаване на хартия, картон, пластмаса и съкло на територията на Общината
	   В Община Златоград се поддържа регистър на площадките, който е обявен на официалната интернет страница.  На територията на Община Златоград, през 2019г. няма ново регистрирани площадки.Към момента регистрираните площадки за съхранение и извършване на дейности с отпадъци, са.:
№

Юридическо лице, притежаващо разрешение

Булстат

Местоположение на площадката
Код на 
отпадъка

1
„Орион Аутотранс” ЕООД

Притежаващ Решение №11-ДО-228-00 от 10.06.2014 г. 

202946033

Гр. Златоград, община Златоград, област Смолян, ул. „България” №1, УПИ ІІ, с идентификатор 36.404, кв. 168 по плана на гр. Златоград  с площ 1956 кв.м.

15 01 01 

15 01 02 

20 01 01 

20 01 02 
20 01 39 

2
„ЕКОЕФЕКТИ” ООД

Притежаващ регистрационен документ № 11-РД-300-2 от 22.11.2016 г.

203521947

Гр. Златоград, община Златоград, област Смолян, бул. „България”, поземлен имот с идентификатор 31111.36.378 /бивш Механичен завод/ - промишлена сграда с идентификатор 31111.36.378.1 с площ 562 кв.м., сграда с идентификатор 31111.36.378.2 с площ 336 кв.м. 

15 01 01 

20 01 01 

15 01 02 

20 01 39 

15 01 07 

20 01 02 


	2.5
	Публикуване на интернет-страницата на Общината и широко оповестяване на точните местонахождения на площадките за безвъзмездно предаване на разделно събрани отпадъци.
	  На официалната интернет страница на Община Златоград е публикуван регистъра за площадките,  с информация за точните местонахождения. На специален панел се помества и подробна и актуална  информация, относно управление на отпадъците в общината. Площадката, която се предвижда за 2020 г., за съхраняване на събраните от системата за РСО, ще бъде обозначена с информационна табела за извършващата дейност. След приключване на процедурата за издаване на Регистрационен документ от РИОСВ, ще бъде поместена в регистъра и жителите ще бъдат уведомени за дейностите, които ще се извършват на площадката, видовете отпадъци, методите и технологиите за съхраняване, условията, при които ще се извършва съхраняването и местоположението на площадката.


	2.6
	Обучение и подобряване на административния капацитет за управление на отпадъците
	  Общинските специалисти участват в семинари за обучение, относно управление на отпадъците, с цел укрепване на административния капацитет, необходимостта от които произтича най-вече от развиващото се национално законодателство в сектора на управление на отпадъците

	2.7
	Осигуряване на специални съдове за събиране на излезли от употреба батерии с логото на Общината в хотели, ресторанти, офиси, учебни заведения, общински сгради и фирми
	  Съгласно разпоредбите на общинската Наредба №5, всички търговски обекти на територията на общината, където се предлагат батерии са и места за събиране на негодни за употреба батерии и акумулатори. Лицата, които стопанисват тези обекти са задължени да предвидят и обозначат места за поставяне на специализирани съдове за събиране на негодни за употреба батерии и акумулатори, да осигурят контролиран достъп до тях, както и да ги предават за последващо третиране само на лица, притежаващи съответното разрешение, издадено по реда ЗУО. 



	2.8
	Въвеждане на система за разделно събиране на рециклируеми фракции в селските райони
	  През 2019 г. е извършено проучване и събиране на информация, за възможностите, относно въвеждане на система за разделно събиране на отпадъци от домакинства по схемата „от врата на врата” и  в другите населени места на Община Златоград. Проведени са разговори с фирми, притежаващи необходимите разрешителни за извършване на тази дейност. На етап сме сключване на договор с определената фирма, за въвеждане на системата и в другите населени места.


	ЦЕЛ 3
	ПОДОБРЯВАНЕ НА ОРГАНИЗАЦИЯТА ПО РАЗДЕЛЯНЕ, ВРЕМЕННО СЪХРАНЕНИЕ, СЪБИРАНЕ И ТРАНСПОРТИРАНЕ НА ОТПАДЪЦИТЕ

	3.1
	Оптимизиране на системата за събиране и транспортиране на битови отпадъци на територията на Община Златоград
	  Съществуващата общинска система за управление на отпадъците обхваща всички дейности, които произтичат като задължение на общината, съгласно разпоредбите на Закона за управление на отпадъците, подзаконовите към него и местни нормативни актове. Системата се оптимизира периодично, чрез реализиране на проекти, с които общината кандидатства за финансиране от  ПУДООС. Проектните дейности включваха доставка на съдове за временно съхранение на битови отпадъци, специализирани чували за разделно събиране на годните за рециклиране отпадъци и  специализирана    техника за събиране и извозване на отпадъците. През 2019 г. схемата за разположение на съдовете е актуализирана със закупените през отчетния период съдове- пластмасови кофи 120л. -85 бр. пластмасови контейнери - 1 200л. 2 бр., 4 бр. кошчета за дребни отпадъци и 7 400 бр. чували за разделно събиране на отпадъците. Към момента се изготвя проект за промяна на системата за  управление на отпадъците в общината, с цел създаване на условия, за  определяне такса битови отпадъци, на база количество през 2022 г., съгласно промените в ЗМДТ. 



	3.2
	Провеждане на мониторинг за оптимизиране периодичността на извозване на битовите отпадъци, ефективността на компактиране в транспортните средства и обема н състава на контейнерния парк. 
	  Актуализирането на маршрутните графици на специализираната техника за обслужване на съдовете за битови отпадъци  и извозването им на РД Мадан, се актуализират периодично. Действащата през 2019 г. техника за събиране и извозване на отпадъците, състояща се от два специализирани автомобила, марка  ИВЕКО АД 190 С  и ИСУЗУ NQR – 70, са оборудвани с надстройки, компактиращи отпадъците 1:5. Съдовете за временно съхраняване на битовите отпадъци са разпределени по утвърдена схема, за всички населени места в общината. Общият брой в употреба през 2019г. на пластмасови  контейнери с вместимост 1,1 куб.м е 307, а на пластмасови кофи с вместимост 0,12 куб.м. – 2 420. През 2019 год. са закупени 85 бр. пластмасови кофи, с които бяха подменени амортизирани и излезли от употреба такива.

	ЦЕЛ 4
	ПРЕДВАРИТЕЛНО ТРЕТИРАНЕ, ОПОЛЗОТВОРЯВАНЕ И ЕКОЛОГОСЪОБРАЗНО ОБЕЗВРЕЖДАНЕ НА СМЕСЕНИТЕ БИТОВИ ОТПАДЪЦИ

	4.1
	Почистване от отпадъци на общинските пътища и осигуряване на съдове за събиране на отпадъците и транспортирането им.
	  Общинските пътища - пътя, земното платно, пътните съоръжения, обслужващите зони, крайпътните обслужващи комплекси и др., са почиствани в организираните през 2019 г. кампании за почистване на населените места. Осигурени са съдове за отпадъците на местата за отдих и местата с чешми, а обслужването им се извършва по установеният график. 

	4.2
	Подобряване на контрола и предотвратяване нерегламентирано изхвърляне на отпадъци на неразрешени за това места, изгаряне или друга форма на неконтролирано обезвреждане на отпадъците.
	  Община Златоград е определила нормативно управлението на отпадъците с Наредба №5, приета от ОбС Златоград. Със заповед на Кмета на общината са определени длъжностните лица, за упражняване контрола по спазване на изискванията по ЗУО и местната нормативна уредба за управление на отпадъците. 
  През отчетния период е извършван постоянен контрол за  предотвратяване нерегламентираното изхвърляне на отпадъци на неразрешени за това места, изгаряне или друга форма на неконтролирано обезвреждане на отпадъците, на територията на общината. За констатираните нарушения от известен нарушител, се връчваха предписания, със срок и указания за почистването им. В случаите когато нарушителите са неизвестни, замърсените площи се почистваха от екипа в дейност „Чистота” и с цел превантивна мярка, се поставяха предупредителни табели. През този период са почистени 17 броя нерегламентирани сметища с обща площ 2 200 м2, включително речните корита и сервитутите на общинските пътища.Съставен е един акт за установено нарушение по ЗУО.


	4.3
	Извършване на проучване за изграждане на площадка/депо за строителни отпадъци
	  През 2019г. не е извършено проучване за изграждане на площадка/депо за строителни отпадъци.Тези отпадъци се депонират на Регионално депо за ТБО Мадан, съгласно Комлексното разрешително на оператора на депото - Община Мадан. Част от строителните отпадъци се използват и за запълване на нарушени терени.

	4.4
	Проучване относно възможностите за използване на строителни отпадъци в обратни насипи, нарушени терени, запълване на негативн форми. др
	  Съгласно Закона за управление на отпадъците, Община Златоград има пряк ангажимент към строителните отпадъци в малки количества, генерирани от ремонтните дейности  на домакинствата.

  В раздел III от Наредбата за управление на отпадъците е определена организацията и управлението на дейностите по третиране на строителни отпадъци и излишни земни маси на територията на Община Златоград. Проучени са възможностите и част от строителните отпадъци се използват в обратни насипи, запълване на нарушени терени, запълване на негативн форми на територията на общината.

	4.5
	Проучване на възможностите за използване на утайките от ГПСОВ-Златоград като суровина за компостиране: провеждане на периодични анализи на параметрите на утайките.
	  Използването на утайките в селското и горско стопанство е най-добрият начин за рециклирането им. През отчетният период утайките от ГПСОВ в гр. Златоград се транспортират и депонират на депо за ТБО гр. Рудозем. Изготвен е План за управление на утайките от ГПСОВ. Съгласно направено проучване и по данни на ВиК Смолян анализите на утайките показават, че след допълнителна обработка, те са годни за оползотворяване в селското стопанство, като торно средство, за паркоизграждане и поддържане на тревни площи, за земеделски нужди, така също оползотворяване за рекултивация на нарушени терени. 


	ЦЕЛ 5
	НОРМАТИВНО РЕГУЛИРАНЕ УПРАВЛЕНИЕТО НА ОТПАДЪЦИТЕ И УСКОРЯВАНЕ ПРИЛАГАНЕТО НА ЗАКОНОДАТЕЛСТВОТО И ПОЛИТИКАТА ПО УПРАВЛЕНИЕ НА ОТПАДЪЦИТЕ

	5.1
	Периодично актуализиране на общинската наредба №5 за управление на отпадъците на Община Златоград
	  През 2019 г. не е възникнала необходимост от актуализиране на Наредба №5 за управление на отпадъците на Община Златоград, приета от ОбС - Златоград.

	5.2
	Актуализация на общинската програма за управление на отпадъците.
	  През 2019 г. . не е възникнала необходимост от актуализиране на Програма за управление на отпадъците на територията на Община Златоград, за периода 2016 - 2020 год. 

	5.3
	Ефективно прилагане на законодателството по управление на отпадъците, чрез извършване на периодични проверки за спазване на изискванията и налагане на ефективни санкции, както и ясно и надлежно документиране на резултатите от проверките.
	  Определените длъжностни лица в ОбА Златоград, стриктно следят и спазват изискванията на Наредба №5 за управление на отпадъците, както и за транспониране на националното законодателство в тази област на местно ниво, по отношение на задълженията, които произтичат за местните власти. През 2019г. са извършени планови и контролни проверки, за наличие на нерегламентирани сметища на територията на Община Златоград, както и съвместни проверки с експерти на Регионална инспекция по околна среда. За установените нарушения от проверките има съставени Констативни протоколи.
  Съгласно извършените проверки, констатираните нерегламентирани сметища  през 2019 г. са 17 броя, в т. ч.:

 - на територията на гр.Златоград - 6 бр., с местонахождение м.”Хасидере”, м.„Пирийца”, м „Студената вода”, м.„Мостът”, по пътя за параклиса „Св. Екатерина” и по пътя за яз.„Златоград”;

 - на територията на с. Старцево - 3 бр., с местонахождение м.„Белите камъни”, м.„Чаушев дол” и м. „Мангарово дере”;

 - на територията на с. Ерма река - 1 бр., с местонахождение махала Крушкова;

 - на територията на с. Долен - 2 бр., с местонахождение м.„Нивина” и по пътя за с.Крайна;

 - на територията на с. Аламовци - 2 бр., с местонахождение по пътя за махала Кубилин дол и под свлачище на пътя за гр.Златоград;

 - на територията на с. Цацаровци - 2 бр.с местонахождение разклона за бившо населено място Фабрика и по пътя, в района след с. Цацаровци;

 - На територията на с. Страшимир - 1 бр., с местонахождение под спирката на вр.„Печинско”.



	ЦЕЛ 6
	ОСИГУРЯВАНЕ НА БАЗА ДАННИ ЗА ОТПАДЪЦИТЕ

	6.1
	Създаване на информационна система за регистриране и отчитане на количествата отпадъци 


	  В общината се поддържа база данни за отчитане на количествата отпадъци. Общият генериран и събран отпадък в Община Златоград за 2019 г. е 3 175,397 тона, в т. ч. по видове:
Битови отпадъци

Градински отпадъци

Строителни отпадъци

РСО от 
домакинства

РСО от  фирми

2231,600

294,210

582,000

47,599

19,988

  В Община Златоград се поддържа регистър на площадките за разполагане на съоръжения за третиране на отпадъци.


	ЦЕЛ 7
	УКРЕПВАНЕ НА АДМИНИСТРАТИВНИЯ КАПАЦИТЕТ НА ИНСТИТУЦИИТЕ, ОТГОВОРНИ ЗА УПРАВЛЕНИЕ НА ОТПАДЪЦИТЕ

	7.1
	Подобряване на административния капацитет на общината за контрол на управлението на дейностите. 
	  Длъжностните лица по управление на отпадъците в общината  участват в програми на обучение от регионални и национални институции. Община Златоград е обезпечила нормативно определените правомощия и задължения на кмета, вкл. и общинските специалисти за управление на отпадъците. Персоналът е квалифициран и мотивиран. Общината има капацитет и натрупан опит в управление на отпадъците.


	ЦЕЛ 8
	УВЕЛИЧАВАНЕ НА ИНВЕСТИЦИИТЕ В СЕКТОРА И ПРИЛАГАНЕ НА ПРИНЦИПИТЕ „ОТГОВОРНОСТ НА ПРОИЗВОДИТЕЛЯ“ И „ЗАМЪРСИТЕЛЯТ ПЛАЩА“ В СИСТЕМА ЗА ИНТЕГРИРАНО УПРАВЛЕНИЕ НА ОТПАДЪЦИТЕ

	8.1
	Проучване на възможностите за привличане на частни инвестиции, чрез различни схеми за публично частно партньорство в предстоящите за изграждане на, инсталация за  предварително третиране на отпадъци, компостиране 
	  През 2019 г. започна реализирането на  проект „Изграждане на компостираща инсталация и на инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“, по Приоритетна ос 2 „Отпадъци“ на Оперативна програма „Околна среда 2014-2020 г.”, съфинансирана от Европейския фонд за регионално развитие на Европейския съюз и Държавния бюджет на Република България, по Административен договор за предоставяне на безвъзмездна финансова помощ №BG16M1OP002-2.002-0015-C01. Стойността на проекта е 9 039 369.69 лв., в т.ч.: безвъзмездна финансова помощ - 6 764 995.75 лв. и съфинансиране - 2 274 373.94 лв. Инсталациите ще бъдат изградени на Регионално депо за ТБО гр. Мадан в землището на с. Шаренска, община Мадан. Теренът с площ 8410 кв.м. е собственост на община Мадан. Инсталациите трябва да заработят до май 2021 г. и ще се обслужват над 27 500 жители.

	8.3
	Подготовка на формуляри за кандидатстване по Оперативна програма „Околна среда 2014-2020 г.“ (ОПОС 2014-2020 г.) 
	  През 2017 година Регионалното сдружение за общините Мадан, Златоград и Неделино успешно разработи и кандидатства по приоритетна ос 2 „Отпадъци“ на Оперативна програма „Околна среда 2014 -2020 г.“ с проект „Изграждане на компостираща инсталация и на инсталация за предварително третиране на битови отпадъци за общините Мадан, Златоград и Неделино“. През отчетният период, общината не е разработвала и не е кандидатствала с проекти за управление на отпадъците, по приоритетна ос 2 „Отпадъци“ на Оперативна програма „Околна среда 2014 -2020 г.“


	ЦЕЛ 9
	УЧАСТИЕ НА ОБЩЕСТВЕНОСТТА
	

	9.1
	Организиране на информационни кампании по управление на отпадъците, по-конкретно за разделно събиране на отпадъците и предотвратяване на отпадъците.
	  С цел осъществяване на превантивна дейност, Община Златоград, текущо напомня на жителите на общината за задълженията, които имат по отношение регламентираното депониране на отпадъците. Провеждат се и информационни кампании с цел популяризиране на ползите за околната среда от отговорно отношение към съществуващата система за управление на отпадъците, вкл. и системата за разделно събиране и недопускане на нерегламентираното им обезвреждане. 

  Въведена е традиция в общината за  организиране на ежегодни общински кампании за почистване на населените места, както и в доброволческите инициативи “Да почистим България заедно“. 



	9.2
	Привличане на населението, неправителствените организации и заинтересования бизнес в процесите на вземане на решения, свързани с управление на отпадъците, включително за начина за определяне на „такса битови отпадъци“ и отчитането на изразходваните средства.
	  Община Златоград се стреми към правилно прилагане политиката на местно ниво, за предотвратяване и намаляване образуването на отпадъците и разделянето им по компоненти на мястото на образуване, с цел намаляване на разходите по събирането им, транспортирането, обезвреждането и контрола, съгласно нормативните изисквания.

  За постигане на оптимален баланс между участниците в управление на отпадъците, е вземането на правилни решения, чрез непрекъснат диалог, както и осъществяване на мерките, предвидени в общинската програма.

  Предприетите действия в тази насока, през 2019 год., са :

  Ангажиране на местната общност в обществени обсъждания на  тема екологосъобразно управление на отпадъците в Община Златоград.Привличането на населението, неправителствени организации и заинтересованите лица в процесите на вземане на решения, относно въпросите по управление на отпадъците, включително за начина за определяне на „Такса битови отпадъци" и отчитането на изразходваните средства;



	9.3
	Редовно информиране на обществеността за рисковете, свързани с неконтролираното обезвреждане на отпадъците и възникването на нерегламентирани сметища
	  С цел осъществяване на превантивна дейност, Община Златоград, текущо напомня на жителите на общината за задълженията, които имат по отношение регламентираното депониране на отпадъците. Провеждат се и информационни кампании, с цел популяризиране на ползите за околната среда от отговорно отношение към съществуващата система за управление на отпадъците и недопускане на нерегламентираното им обезвреждане. 

  Въведена е традиция в общината за  организиране на ежегодни общински кампании за почистване на околната среда, както и в доброволческите инициативи «Да почистим България за един ден»; 




	  Като основен източник за информация, относно развитието на общината и дейността на общинската администрация, свързана с изпълнение и отчитане на стратегическите политики и в частност политиката по управление на отпадъците е официалната интернет страницата на Община Златоград, която се актуализира непрекъснато, като се публикува актуална информация за дейности с широко обществено значение, а в панел „Управление на  отпадъците“ - информация за дейности по управление на отпадъците в общината.


	9.5
	Публикуване на „зелен“ телефон и е-мейл адрес, на който гражданите да могат да подават сигнали за нарушения, както и да дават предложения за подобряване на политиките по управление на отпадъците
	  Община Златоград е  обявила телефон  и e-mail адрес, на които гражданите да подават сигнали за нарушения на нормативните изисквания за отпадъците, както и предложения за подобрения на политиките по управление на отпадъците. Информацията е публикувана на официалната интернет страницата на общината.

  Прилагат се и мерки, насочени към участие на обществеността в процеса на вземане на решения, относно общинската политика за управление на отпадъците, чрез допитвания, консултации, публични обсъждания и др.


За постигане на основните цели, заложени в Програмата за управление на отпадъците, и за в бъдеще Община Златоград ще продължи целенасоченото изпълнение на предвидените в нея мерки, за екологосъобразно управление на отпадъци.

Изготвил:   

Минка Кехайова

Технически ръководител дейност„Чистота”                                                                 



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

